Գեներալ Սամվել Բաբայանի գործով զբաղվող ԱԱԾ քննիչները չեն դադարում նորանոր անակնկալներ մատուցել հանրությանը։ Նախ՝ «Իգլա» տեսակի զենիթահրթիռային համալիր էին գցել գրպանը, մեղադրելով մաքսանենգության մեջ, հետո մաքսանենգության դրդող դարձրին։ Հունիսի վերջին նոր մեղադրանք բարձրաձայնվեց՝ փողերի լվացում։ Իսկ հունիսի 13-ին էլ պարզվեց, որ փողերի լվացումը բառացի է կատարվել՝ Սամվել Բաբայանը քիմիական եղանակով «լվանալ» է տվել 5 հազար եվրո հափշտակված գումար, որը հատուկ նյութով ներկել ու հանել էին շրջանառությունից։ Այդ լվացած փողի համար նա 3 հազար դոլար է տվել, 50 հազար էլ խոստացել է «Իգլա» բերողներին։ Արդյոք 50 հազար ունեցողը 2 հազար դոլարի համար քրեական ծանր հանցանքի տակ կմտնե՞ր։ Մտածել է պետք։